Deon Davids, breier, sê hy is glad nie opgemaak met hoe sy Pro14-span die naweek ’n terugveg-oorwinning loop wegsmyt het nie.
Die rede vir Davids se ontevredenheid is die verspot maklike wendrie wat sy spelers basies op ’n skinkbord aan die Dragons gegee het.
Yaw Penxe het ’n uiltjie geknip onder ’n hoë hangskop. Die bal het toe knussies geland in die veilige hande van Aaron Wainwright, wat regdeur genael het vir sy span se derde drie.
“Ons het baie swak gedoen teen die Dragons en daarom sal ons in die week hard moet werk om dit te verbeter,” sê hy.
Al voel Davids daai drie was die grootste faktore wat hulle die wedstryd gekos het, was daar ook baie ander hakplekke – veral in die vaste fasette.
“Ons het ook swak gevaar in die skrums en lynstane. In die eerste helfte was daar amper nie ’n skrum wat nie op die grond geëindig het nie.